*Tämä artikkeli käsittelee kanadalaista jääkiekkoilijaa. Muista samannimisistä katso Robert Thomas.*

**Robert Thomas** (s. 2. heinäkuuta 1999 Aurora, Ontario, Kanada) on kanadalainen jääkiekkoilija, joka pelaa NHL-joukkue St. Louis Bluesin organisaatiossa. Seura varasi hänet ensimmäisellä kierroksella 20. pelaajana kesällä 2017. Thomas on pelipaikaltaan keskushyökkääjä, mutta hän osaa pelata myös laidassa. Thomas laukoo oikealta.

Pelityyli
---------

*The Sports Forecaster* -sivuston mukaan Thomas on lahjakas ja johtava kahden suunnan hyökkääjä, jolla on myös korkea työmoraali. Hän sekä laukoo hyvin että tekee hyvin peliä. Thomas ei kuitenkaan ole kovin isokokoinen ja hänen tulisi lisätä voimaa pelatakseen ennen kaikkea sentterinä ammattilaisenakin.

Ura
---

### Seuraura

Thomasin kasvattajaseura on York Simcoe Express. Hän voitti seurassa ikäluokkansa OMHA:n mestaruuden vuosina 2012 ja 2013 sekä pronssia vuonna 2009. Thomas toimi kaudella 2013–2014 Expressin Bantam-joukkueen kapteenina ja johdatti joukkueensa OMHA:n hopeaan. Hän kuului joukkueensa kapteenistoon myös kaudella 2014–2015.

London Knights varasi Thomasin 26. pelaajana OHL:n varaustilaisuudessa 2015. Hän siirtyi joukkueeseen kaudeksi 2015–2016. Thomasin tulokaskausi liigassa toi 40 runkosarjaottelussa tehot 3+12=15 ja 15 playoff-ottelussa tehot 1+4=5. Hän voitti kauden päätteeksi sekä OHL:n mestaruuden, J. Ross Robertson Cupin että Memorial Cupin. Kaudella 2016–2017 Thomas oli London Knightsin toiseksi paras syöttäjä ja kolmanneksi paras pistemies tehoilla 16+50=66. Pudotuspeleissä hän oli joukkueen paras syöttäjä yhdeksällä syöttöpisteellään. Thomas pelasi kauden aikana myös CHL Top Prospects Gamessa.

St. Louis Blues varasi Thomasin ensimmäisellä kierroksella 14. pelaajana NHL:n varaustilaisuudessa 2017. Saman vuoden syyskuussa hän teki seuran kanssa kolmivuotisen tulokassopimuksen. Syksyn 2017 harjoitusleirin päätteeksi seura lähetti Thomasin takaisin London Knightsin OHL-joukkueen vahvuuteen. Hänet nimettiin joukkueen varakapteeniksi. Thomas johti Knightsin sisäistä maalipörssiä 20 osumallaan, kunnes tammikuussa 2018 seura kauppasi hänet Hamilton Bulldogsiin vaihdossa Connor McMichaeliin, kesän 2021 toisen kierroksen varausvuoroon sekä valinnaiseen toisen kierroksen varausvuoroihin kesille 2020, 2025 ja 2026 sekä kolmannen kierroksen varausvuoroon kesälle 2022. Hän sijoittui koko OHL:n pudotuspelien pistepörssissä kolmanneksi tehoilla 12+20=32 edellään vain Sault Ste. Marie Greyhoundsin Boris Katchouk ja Taylor Raddysh. Thomas voitti kauden päätteeksi liigan mestaruuden, J. Ross Robertson Cupin ja hänet palkittiin pudotuspelien arvokkaimpana pelaajana Wayne Gretzky 99 Awardilla.

Thomas otti syksyn 2018 harjoitusleirin päätteeksi paikan St. Louis Bluesin NHL-kauden 2018–2019 avauskokoonpanosta. Hän teki näin ollen NHL-debyyttinsä runkosarjan avauskierroksella 4. lokakuuta 2018 Winnipeg Jetsia vastaan. Thomas sai ottelussa jääaikaa 11.12 minuuttia ja hän keräsi ottelusta teholukeman -2. NHL-uransa avausmaalin Thomas teki 21. marraskuuta 2018 ylivoimalla vieraissa Nashville Predatorsia vastaan.

Syyskuussa 2021 Thomas teki Bluesin kanssa kaksivuotisen ja yhteensä 5,6 miljoonan dollarin arvoisen jatkosopimuksen.

### Maajoukkueura

Thomas edusti Kanadaa alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Thomas edusti myös Canada Whiten joukkuetta World U-17 Hockey Challengessa vuonna 2015, jolloin hän voitti kultaa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | London Knights | OHL | 40 | 3 | 12 | 15 | 0 | 15 | 1 | 4 | 5 | 2 |
|  | London Knights | M-Cup | – | – | – | – | – | 4 | 0 | 1 | 1 | 0 |
| 2016–2017 | London Knights | OHL | 66 | 16 | 50 | 66 | 26 | 14 | 3 | 9 | 12 | 6 |
| 2017–2018 | London Knights | OHL | 27 | 20 | 26 | 46 | 18 | – | – | – | – | – | JMM | 7 | 1 | 5 | 6 | 0 |
|  | Hamilton Bulldogs | OHL | 22 | 4 | 25 | 29 | 19 | 21 | 12 | 20 | 32 | 14 |
|  | Hamilton Bulldogs | M-Cup | – | – | – | – | – | 4 | 2 | 1 | 3 | 0 |
| 2018–2019 | St. Louis Blues | NHL | 70 | 9 | 24 | 33 | 14 | 21 | 1 | 5 | 6 | 10 |
| 2019–2020 | St. Louis Blues | NHL | 66 | 10 | 32 | 42 | 18 | 8 | 1 | 2 | 3 | 2 |
| 2020–2021 | St. Louis Blues | NHL | 33 | 3 | 9 | 12 | 10 | 4 | 0 | 3 | 3 | 2 |
| 2021–2022 | St. Louis Blues | NHL | 72 | 20 | 57 | 77 | 16 | 12 | 2 | 4 | 6 | 10 |
| 2022–2023 | St. Louis Blues | NHL | 73 | 18 | 47 | 65 | 22 | – | – | – | – | – |
| 5 kautta | yhteensä | NHL | 314 | 60 | 169 | 229 | 80 | 45 | 4 | 14 | 18 | 24 |
| 3 kautta | yhteensä | OHL | 155 | 43 | 113 | 156 | 63 | 50 | 16 | 33 | 49 | 22 |

Lähteet
-------

* Robert Thomas The Internet Hockey Databasessa (englanniksi)
* Robert Thomas Eurohockey-sivustolla (englanniksi)
* Robert Thomas *Elite Prospects*. Everysport Media Group AB.  (englanniksi)

### Viitteet

1. 1 2  Robert Thomas Stats, Profile, Bio, Analysis and More *sportsforecaster.com*. XML Team Solutions, LLC. Viitattu 3.1.2018. (englanniksi)
2. 1 2 3 4 5  Robert Thomas *Elite Prospects*. Everysport Media Group AB.  (englanniksi)
3. ↑  BOUCHARD AND THOMAS COMMIT TO KNIGHTS  27.5.2015. London Knights. Viitattu 3.1.2018. (englanniksi)
4. ↑  Robert Thomas The Internet Hockey Databasessa (englanniksi)
5. ↑  2017 Sherwin-Williams CHL/NHL Top Prospects Game Rosters *sherwin-williamstopprospects.ca*.  14.12.2016. Toronto, ON:  The Canadian Hockey League.  Arkistoitu 24.11.2018. Viitattu 24.11.2018. (englanniksi)
6. ↑  Pinkert, Chris: Thomas agrees to three-year entry-level deal  28.9.2017. ST. LOUIS:  St. Louis Blues. Viitattu 3.1.2018. (englanniksi)
7. ↑  Blues trim 5 from training camp roster  27.9.2017. ST. LOUIS:  St. Louis Blues. Viitattu 7.1.2018. (englanniksi)
8. ↑  Hamilton Bulldogs acquire Robert Thomas from London  8.1.2018. HAMILTON, ONTARIO:  Hamilton Bulldogs. Viitattu 7.1.2018. (englanniksi)
9. ↑  Winnipeg Jets - St. Louis Blues - October 4th, 2018 *NHL.com*.  4.10.2018. National Hockey League. Viitattu 24.11.2018. (englanniksi)
10. ↑  St. Louis Blues - Nashville Predators - November 21th, 2018 *NHL.com*.  21.11.2018. National Hockey League. Viitattu 24.11.2018. (englanniksi)
11. ↑